RAF Akrotiri

RAF Akrotiri er en britisk flybase i de suverene baseområdene Akrotiri og Dekelia på Kypros. Flybasen ligger på Akrotirihalvøya ved byen Limassol. Den har en rullebane på 2743 meter.

Det britiske luftvåpenet etablerte seg på stedet i 1955. Flyplassen ble anlagt som alternativ til lufthavnen i Nikosia, som var utsatt for angrep fra kypriotiske uavhengighetsforkjempere. 

RAF Akrotiri er sentral for britenes kapasitet til å delta i militære operasjoner i middelhavsområdet, Midtøsten og Sentral-Asia. Basen var sentral for britenes krigføring under Suezkrisen. Den er senere benyttet som framskutt base for blant annet krigene i Irak og Afghanistan.  RAFs 84 Squadron, utstyrt med helikoptre for redningstjeneste, er også stasjonert i Akrotiri.

Referanser

Eksterne lenker
 

Royal Air Force
Flystasjoner
Akrotiri og Dekelia